Kārle Ojanens

Kārle Ojanens (;  Helsinki —  Helsinki) bija Somijas starptautiskais meistars šahā (1952).

 Biogrāfija 
20. gadsimta otrajā pusē bijis viens no vadošajiem Somijas šahistiem. Somijas šaha čempionātos laika periodā no 1950. līdz 1983. gadam trīspadsmit reizes izcīnījis zelta medaļas, divas reizes saņēmis sudraba medaļas un divas reizes ieguvis bronzas medaļas. Iegūto medaļu skaita ziņā Ojanens joprojām ir Somijas šaha čempionātu absolūts rekordists.Henkilökohtaiset SM-turnaukset

1946. gadā Helsinkos ieņēmis 3. vietu starptautiskajā šaha turnīrā. 1959. gadā Tallinā un 1960. gadā Helsinkos nospēlējis divus nelielus mačus ar igauņu lielmeistaru Paulu Keresu, kuri abi beigušies neizšķirti - 1:1. Par panākumiem turnīros FIDE 1952. gadā Ojanenam piešķīrusi starptautiskā meistara (IM) nosaukumu.

Pārstāvējis Somijas komandu lielākajos komandu šaha turnīros:
 Pasaules šaha olimpiādēs piedalījies 11 reizes (1937, 1950-1952, 1956-1962, 1966-1972). Individuālajā vērtējumā izcīnījis bronzas (1966) medaļu;OlimpBase :: Men's Chess Olympiads :: Kaarle Ojanen
 neoficiālajās Pasaules šaha olimpiādēs piedalījies 1936. gadā;OlimpBase :: unofficial Chess Olympiads :: Kaarle Ojanen
 Ziemeļu kausa izcīņām komandām piedalījies 1983. gadā.OlimpBase :: Nordic Chess Cup :: Kaarle Ojanen

1991. gadā piedalījies Pasaules senioru šaha 1. čempionātā, kur ar iegūtajiem 7 punktiem 11 partijās dalījis 11.-21. vietu. Aktīvi pievērsies arī korespondencšaham un 1981. gadā kļuvis par ICCF starptautisko meistaru (ICM).

 Atsauces 

 Ārējās saites 

Kategorija:1918. gadā dzimušie
Kategorija:2009. gadā mirušie
Kategorija:Somijas šahisti
Kategorija:Helsinkos dzimušie